**ŠKOLSKÝ PORIADOK**

 Základom úspechu každého žiaka je riadna a pravidelná dochádzka do školy.

**I. Dochádzka do školy a tvoje povinnosti**

1. Pred vchodom do budovy si očisti obuv, odlož si vrchný odev do školskej šatne a preobuj sa do zdravotne nezávadných prezuviek/ nie športová obuv/. Maj prezuvky, ktoré nezanechávajú na podlahe žiadne stopy.

1. 1. Po odchode zo šatne sa nezabudni prihlásiť čipom - „pípnuť“ do školského dochádzkového systému. Opakované ignorovanie prihlasovania sa považuje za porušenie školského poriadku.

2. Počas celého vyučovania i cez prestávky nesmieš bez dovolenia učiteľa odísť zo školy ani z areálu.

3. Z vážnych dôvodov ťa môže: z 1 vyučovacej hodiny uvoľniť príslušný učiteľ, do 3 dní z vyučovania uvoľniť triedny/a , na viac ako 3 dni riaditeľ školy.

4. Výnimkou je tvoj liečebný pobyt.

5. Ak zo zdravotných dôvodov nemôžeš cvičiť na hodine telesnej výchovy, tvoj zákonný zástupca je povinný ospravedlniť ťa vyučujúcemu cez EDUPGE alebo zaslať doklad od ošetrujúceho lekára. Ospravedlnenie od rodičov resp. zákonného zástupcu platí len na jednu vyučovaciu hodinu, respektíve jeden vyučovací deň.

6. Ak sa nemôžeš zúčastniť vyučovania, tvoj zákonný zástupca je povinný oznámiť škole bez zbytočného odkladu príčinu neprítomnosti ráno pred začiatkom vyučovania alebo neodkladne /v mimoriadnych situáciách/ do 24 hodín

- cez EDUPAGE

- telefonicky na čísle: 052 7791109

- iná elektronická komunikácia

7. Tvoju neprítomnosť v škole ospravedlňuje zákonný zástupca triednemu učiteľovi písomne. Ak do dvoch dní od tvojho nástupu do školy nepredložíš písomné odôvodnenie neprítomnosti v škole, v ktorom bude uvedená príčina a počet vymeškaných dní, považujeme ju za neospravedlnenú. Ak triedny/a učiteľ dôvody nepovažuje za dostačujúce, vymeškané hodiny neospravedlní.

8. Rodič alebo zákonný zástupca ťa môže ospravedlniť len v súlade s momentálnym  nariadením MŠVVaŠ.

9. Všetky ospravedlnenky, vrátane lekárskych potvrdení musia byť vždy

zaslané cez EDUPAGE, v slovníčku na to určenom alebo tlačive, ktoré

poskytla ZŠ Štrba(nájdeš aj na [www.zsstrba.sk](http://www.zsstrba.sk)), v krajnom prípade

preukázateľne inou elektronickou komunikáciu (napr. sms), nie však

telefonicky.

10. Počas nahlásenej tvojej neprítomnosti z dôvodu choroby,

 pri ktorej  nedodržiavaš kľudový režim, v takom prípade alebo jeho

podobnom môže triedny učiteľ zamietnuť ospravedlnenie.

Pri opakovanom nedodržiavaní kľudového režimu alebo častom

opakovanom (reťazovom) predkladaní ospravedlnení, triedny učiteľ

v súčinnosti s vedením školy ťa nahlási zriaďovateľovi, prípadne ÚPSVaR.

11. Si povinný doplniť si učivo z predmetov, na ktorých si sa nezúčastnil.

12. Nezabudni, že do elektronickej triednej knihy sa zapisujú aj neskoré

príchody na vyučovanie, nedovolené opustenie budovy školy počas

vyučovania, ale aj bezdôvodná neprítomnosť na kultúrnych, športových a

iných aktivitách organizovaných školou počas vyučovania, ako aj na

triednických hodinách.

13. Všetky vrchné časti odevu, obuv a prezuvky si označ menom prípadne

značkou.

14. Nemal by si mať výstredne upravené vlasy a zovňajšok.

15. Tvoji rodičia, zákonný zástupca a predovšetkým ty, dbaj o zvýšenú

 osobnú hygienu a zvlášť o hygienu vlasov.

16. Ak nosíš cenné veci do školy, ktoré nesúvisia s učebným procesom

 a učebnými pomôckami (napr. mobilný telefón, audiovizuálnu techniku ,

 výrobky zo zlata, neodôvodnené väčšie sumy peňazí a pod.), nosíš ich na

 vlastné riziko straty a poškodenia.

17. Škola nenesie žiadnu zodpovednosť za poškodenie a stratu takýchto

 predmetov.

18. Ak čakáš na autobusový alebo vlakový spoj, čakaj na spoj spravidla na

 zastávke. Dlhšie sa v škole zdržiavajú len žiaci, ktorí sa stravujú v školskej

 jedálni, ostávajú v školskom klube detí alebo si plnia niektoré školské

 povinnosti.

19. Na záujmovú krúžkovú činnosť prichádzaj 10 minút pred začiatkom

aktivity a čakaj vyučujúceho na určenom mieste.

**II. Správanie žiaka pred začiatkom a počas vyučovania**

1. Na začiatku vyučovacej hodiny, po zazvonení, zaujmi svoje miesto v triede.

2. Zasadací poriadok sa môže meniť len so súhlasom učiteľa, svojvoľne nie.

3. Po vstupe vyučujúceho do triedy sa slušne postav, čím ho zdravíš a sadni si len na jeho pokyn. Rovnako sa zdravíš i pri príchode ďalšej dospelej osoby do triedy a po ukončení vyučovacej hodiny.

4. Pri písomnej práci, na hodine výtvarnej, telesnej výchovy, techniky a informatiky sa nemusíš postaviť.

5. Na vyučovacej hodine sa nesmieš zamestnávať prácou, ktorá nesúvisí s vyučovacou hodinou. Nesmieš pomáhať svojim spolužiakom nedovoleným spôsobom (napovedanie, odpisovanie úloh a pod.), ani svojím nevhodným správaním narúšať vyučovací proces. Ak si vyvolaný, odpovedáš nahlas a zreteľne.

6. Ak chceš odpovedať alebo sa niečo opýtať vyučujúceho, prihlás sa zdvihnutím ruky.

7. Ak si sa z vážnych dôvodov nemohol pripraviť na vyučovanie alebo vypracovať domácu úlohu, ospravedlň sa hneď na začiatku hodiny učiteľovi a ďalej pracuj podľa jeho pokynov. Dôvodom na ospravedlnenie nie sú také okolnosti, o ktorých si vedel dlhší čas dopredu.

8. Do odborných učební a pred TV sa presúvaj pod dozorom svojho vyučujúceho pred začiatkom vyučovacej hodiny. Si povinný vziať si so sebou všetky potrebné veci a pomôcky. Týždenník musí zamknúť triedu, ak sa v nej nevyučuje.

9. Pred hodinou TV odovzdaj vyučujúcemu do úschovy cenné predmety (hodinky, šperky, kľúče, prípadne okuliare, peniaze, atď.).

10. Na telesnú výchovu, techniku, svet práce, výtvarnú výchovu, praktické cvičenia a špeciálnu výuku si zabezpeč cvičebný úbor a ochranný odev podľa pokynov vyučujúcich. Nie je dovolené cvičiť v oblečení, ktoré máš počas vyučovania,

11. Nie je dovolené nosiť do školy predmety, ktoré rozptyľujú tvoju a pozornosť spolužiakov, prípadne ohrozujú ich bezpečnosť a zdravie.

12. Keďže si žiakom základnej školy a tvojou povinnosťou je plniť si povinnú školskú dochádzku a aktívne sa podieľať na svojom vzdelávaní, akékoľvek odmietanie a opakované  ignorovanie sa bude posudzovať ako porušenie § 19 ŠKOLSKÉHO ZÁKONA.

**III. Správanie žiaka cez prestávky a voľný čas v škole**

1. Ak úmyselne alebo z nedbanlivosti školský majetok poškodíš, Tvoji rodičia/zákonní zástupcovia sú povinní škodu v plnom rozsahu uhradiť. Ak sa vinník nezistí, škoda sa uhradí kolektívne.

2. Šetri elektrickou energiou a vodou.

3. Separuj odpad do nádob, ktoré sú na to určené.

4. Manipulovať s oknami a žalúziami môžeš len v prítomnosti učiteľa a na jeho pokyn.

5. Počas malej prestávky sa zdržiavaj v triede a využívaj ju na prípravu na nasledujúcu vyučovaciu hodinu. Počas veľkej prestávky sa zdržiavaj na chodbe. Aj počas prestávok sa správaj disciplinovane.

 6. Počas malých prestávok zbytočne nevyhľadávaj žiakov z iných tried, rešpektuj právo každého na oddych a prípravu na ďalšiu vyučovaciu hodinu.

7. Spory a nedorozumenia medzi sebou rieš s rozvahou a bez použitia fyzickej sily.

8. Nevykláňaj sa z okien ani nepreliezaj cez ne vonku, nevyhadzuj von papiere a odpad. Nenaháňaj sa so spolužiakmi po triede, neopúšťaj školskú budovu, nepoškodzuj žiadne zariadenie školskej budovy. Počas vyučovania a prestávok nesmieš svojvoľne opustiť svoj vyučovací priestor ani areál školy.

9. Papiere a odpadky zahadzuj do odpadkových košov. Nie je prípustné odhadzovať ich do záchodových mís, pisoárov, umývadiel a voľne v školskom areáli.

10. Netoleruj šikanovanie, rasizmus a xenofóbiu, neprizeraj sa tomu, ale zasiahni alebo zavolaj pomoc dospelých.

11. Nenič, neznečisťuj školský majetok (steny, dvere, WC, knihy, nábytok a pod.). Škody budú musieť nahradiť Tvoji rodičia, príp.zákonní zástupcovia.

12. Škola neakceptuje fajčenie, používanie alkoholických nápojov, drog a iných omamných látok v škole i v celom areáli školy a upozorni na to aj ostatných, ktorí by tento zákaz chceli porušiť.

13. Aj prinesenie cigariet, alkoholu, drog, prípadne iných omamných, horľavých a nebezpečných látok do areálu školy sa považuje za hrubé porušenie školského poriadku.

14. Ak zistíš, že niektorý spolužiak alebo spolužiačka má takéto veci, je tvojou povinnosťou okamžite to oznámiť ktorémukoľvek učiteľovi. Nezabudni, že tým možno zabrániš väčším škodám na zdraví spolužiakov.

15. Do riaditeľne, zborovne a kancelárie choď len v nevyhnutných prípadoch. Všetky potrebné písomnosti si vybavuj prostredníctvom triedneho učiteľa.

16. Do kabinetu bez zaklopania a dovolenia učiteľa nevstupuj.

17. Počas vyučovania, cez prestávky a aj na verejnosti sa voči dospelým ľuďom správaj zdvorilo a úctivo. Pri stretnutí sa pozdrav, či je to v škole, či na verejnosti.

18. Aj najmenší úraz nahlás najbližšiemu učiteľovi.

19. Pri akomkoľvek závažnom napadnutí, arogantnom správaní sa voči zamestnancom ZŠ v škole i mimo nej, ti bude podľa závažnosti udelené výchovné opatrenie.

**IV. Povinnosti týždenníkov**

1. Týždenníkov určuje triedny učiteľ a sú zapísaní v elektronickej triednej knihe. Týždenníci pred vyučovaním skontrolujú poriadok v triede. Pred vyučovaním i počas prestávok utrú tabuľu, pripravia kriedy a učebné pomôcky na vyučovanie. Na každej hodine hlásia vyučujúcemu chýbajúcich žiakov.

2. Cez veľkú prestávku zostávajú týždenníci v triede. Otvoria okná, aby sa trieda vyvetrala. Po prestávke sa všetci žiaci postarajú o poriadok v triede a zatvoria okná.

3. Po skončení vyučovania v triede utrú tabuľu, zatvoria vodovodné kohútiky, uložia kriedu, zhasnú svetlo a skontrolujú zatvorenie okien.

**V. Starostlivosť o učebnice, pomôcky a zariadenie školy**

1. Je tvojou povinnosťou šetrne zaobchádzať so zariadením školy, s vecami spolužiakov. Dbáš, aby nedošlo k ich poškodeniu alebo odcudzeniu. Zvlášť lavice, stoličky a ostané vybavenie neznehodnocuj akýmkoľvek spôsobom.

2. Šetri učebnice a pomôcky pridelené školou. Maj ich zabalené a podpísané.

3. Menšie poškodenia odstraňuješ v spolupráci s triednym učiteľom a údržbárom školy.

4. Škody spôsobené úmyselne alebo z nedbanlivosti musia tvoji rodičia alebo tvoj zákonný zástupca dať odstrániť, v krajnom prípade náklady uhradiť.

5. Nahradenie škody nevylučuje trest podľa stupňa previnenia v zmysle klasifikačného poriadku školy.

6. Akékoľvek poškodenie interiéru alebo exteriéru bude zdokumentované a čo v najkratšom čase budú predvolaní tvoji zákonní zástupcovia. Podľa závažnosti poškodenia ti bude udelené výchovné opatrenie. V prípade nezistenia vinníka v triede, nesie zodpovednosť celá trieda.

7. Poškodenie alebo stratu dochádzkového čipu si povinný bezodkladne ohlásiť triednemu učiteľovi a uhradiť v aktuálnej sume.

**VI. Povinnosti žiaka v školskej jedálni**

1. Včas si predplať obedy do ŠJ.

2. Umy si ruky mydlom.

3. Do ŠJ prichádzaj pod dozorom vyučujúceho v stanovenom čase.

4. Obeduje sa v určenom čase a v určenej jedálni.

5. Po skončení vyučovania slušne prichádzaj pred ŠJ. Zaraď sa do radu a miesta pri stole obsadzuj len na pokyn dozor konajúceho učiteľa.

6. Tanier od polievky odnášaš, až keď ideš po druhé jedlo. Po skončení obeda zanechaj svoje miesto v poriadku, odovzdaj riad pri okienku a opusti ŠJ.

7. Spolu s rodičmi sa postaraj, že počas neprítomnosti v škole sa zo stravovania odhlásiš, aby si nemusel zbytočne platiť.

8. Žiaci končiaci vyučovanie uprednostnia žiakov, ktorí pokračujú vo vyučovaní.

**VII. Dochádzka žiaka do školského klubu detí**

1. Ak si prihlásený do ŠKD, odchádzaš do oddelenia po skončení vyučovania pod dozorom vyučujúceho.

2. Žiakov 1.-4. ročníka odovzdáva príslušnej vychovávateľke učiteľka vyučujúca poslednú vyučovaciu hodinu v triede. Žiakov, ktorí nie sú v ŠKD prihlásení, odvádza učiteľka do šatne aj do ŠJ.

3. Zo ŠKD si uvoľnený len na základe písomného ospravedlnenia rodiča respektíve zákonného zástupcu alebo choroby.

4. Tvoj odchod z ŠKD je vyznačený v zápisnom lístku. Zmeny odchodu musí rodič alebo zákonný zástupca písomne oznámiť.

5. Zo ŠKD alebo pri činnosti v ŠKD nemôžeš svojvoľne odísť.

6. Tvoje správanie v ŠKD sa riadi zásadami uvedenými v tomto školskom poriadku.

7. Školský klub detí má svoj vlastný vnútorný poriadok, ktorý musí dodržiavať každý žiak, ktorý ho navštevuje.

8. Do ŠJ odchádzaj len pod dozorom vychovávateľky v ŠKD.

**VIII. Samospráva triedy**

1. Triedny učiteľ určí zloženie tr. samosprávy.

2. V triedach plní úlohu pomocníka triedneho učiteľa samospráva triedy.

3. Týždenníci majú na starosti čistotu triedy, tabule, vetranie triedy, zamykanie skríň a triedy.

**IX. Odchod žiaka zo školy**

1. Po skončení poslednej vyučovacej hodiny daj svoje miesto do poriadku /odstráň hrubé nečistoty vo svojej lavici, pod lavicou a vylož stoličku na lavicu/.

2. Ak si týždenník, skontroluj čistotu učebne, zatvorenie okien, uzavretie vody, zhasnutie svetla, zotri tabuľu a ulož pomôcky.

3. Na pokyn učiteľa opusti triedu. Pod vedením vyučujúceho sa presuň do šatne, preobuj sa, obleč a disciplinovane opusti budovu. Prezuvky si zober so sebou. Škola nezodpovedá za stratu alebo poškodenie, ak si prezuvky necháš v školskej šatni po skončení vyučovania.

4. Ak máš poslednú hodinu v odbornej učebni, telocvični alebo dielni, daj svoju kmeňovú triedu pred odchodom do poriadku a vezmi si všetky veci. Po skončení vyučovania v odborných učebniach a školskej dielni ich daj tiež do poriadku. Za poriadok v triede zodpovedajú tí žiaci, ktorí v nej mali poslednú hodinu. V PC učebni na pokyn vyučujúceho vypni počítač.

5. Zo školy odchádzaj ihneď domov, dodržiavaj dopravné predpisy a disciplínu.

6. Ak zistíš nejakú stratu, ohlás to vyučujúcemu alebo triednemu učiteľovi, triednej učiteľke. Nájdené veci odnes do kancelárie školy.

7. Po skončení vyučovania sa nesmieš bezdôvodne bez dozoru učiteľa zdržiavať v triede a v budove školy.

**X. Iné povinnosti žiaka**

1. Žiak sa slušne správa k chorým, postihnutým ľuďom. Je pozorný k

starším, ale aj k mladším spolužiakom a deťom.

2. Počas prepravy do školy (v ŽSR, autobusoch) sa správa slušne a riadi sa príkazmi vodiča, sprievodcu súpravy, uvoľňuje miesto starším ľuďom.

3. Vo večerných hodinách sa nezdržiava na ulici a verejných priestranstvách bez súhlasu rodičov alebo zákonného zástupcu žiaka.

4. Žiaci, ktorí sa správajú v škole, mimo školy príkladne, ktorí si svedomito plnia povinnosti, pomáhajú iným, prípadne vykonajú statočný čin, môžu dostať pochvalu.

5. Žiaci, ktorí porušujú pravidlá školského poriadku, môžu byť pokarhaní podľa platných smerníc. Riaditeľka školy, triedni učitelia upozornia na ich priestupky rodičov alebo zákonného zástupcu, pričom informujú o zanedbávaní povinnej školskej dochádzky podľa platnej legislatívy.

6. Pochvaly a pokarhania žiaka sa oznamujú rodičom alebo zákonnému zástupcovi žiaka a zaznamenávajú sa do triedneho výkazu.

**XI. Žiakom sa zakazuje**

1. Nosiť make-up, výrazne nalakované nechty, nevhodné oblečenie a výstredný účes.

2. Počas vyučovania žuť žuvačky.

3. Používať /podľa Vyhlášky MŠ SR č. 320/2008 o ZŠ, § 20 ods. 7/ počas vyučovania mobilné telefóny /ani ako kalkulačku/, tablety a inú osobnú audiovizuálnu techniku /prestávka je súčasťou vyučovania/. V nevyhnutných prípadoch /nevoľnosť, bolesti ap./ žiak môže použiť mobilný telefón, ale iba so súhlasom a pod dozorom triedneho, vyučujúceho alebo dozor konajúceho učiteľa.

4. Pri prvom a druhom porušení používania mobilného telefónu, tabletu a inej audiovizuálnej techniky ju bude musieť žiak odovzdať triednemu učiteľovi. Pri treťom porušení musí žiak odovzdať techniku do kancelárie vedenia školy. Odovzdanú techniku si zákonný zástupca žiaka bude musieť vyzdvihnúť osobne v kancelárii vedenia školy. Pri opakujúcom sa používaní mobilného telefónu, audiovizuálnej techniky a pod. bude nasledovať znížená známka zo správania.

5. Prísne sa zakazuje počas vyučovania zhotovovať obrazové a zvukové záznamy zamestnancov školy, žiakov, interiéru a exteriéru školy, ako aj ich šírenie.

6. Kyberšikanovanie je v škole prísne zakázané.

7. V škole nie sú dovolené vzájomné intímne prejavy žiakov prezentované verejne.

8. V učebniach IKT /počítačovej, multifunkčnej/ je zakázané používať iné ako vyučovacie predmety, chatovať a navštevovať nevhodné webové stránky.

9. Žiakom sa zakazuje nosiť a konzumovať v priestoroch školy a školských podujatiach energetické nápoje, nápoje obsahujúce kofeín a iné povzbudivé látky.

10. Je zakázané zdržiavať sa v priestore šatní, okrem doby nevyhnutnej na prezutie a zoblečenie, resp. oblečenie odevu.

**XII. Výchovné opatrenia**

Výchovnými opatreniami sú pochvaly, iné ocenenia a opatrenia na posilnenie disciplíny.

**I. Pochvala triednym učiteľom**

1. za výborný prospech

2. podľa individuálneho posúdenia tr. učiteľa za dochádzku

3. za reprezentáciu triedy

4. za príkladné slušné správanie a utváranie dobrých vzťahov v triede, príkladný vzťah ku škole

**II. Pochvala riaditeľom školy**

1. knižná odmena za absolútny prospech 1.00

2. za vzornú dochádzku

3. za úspešnú reprezentáciu školy

4. za nezištnú pomoc, vysoko humánny prístup k ľuďom, príkladný čin, verejné uznanie inou osobou alebo inštitúciou

**III. Napomenutie triednym učiteľom**

1. 3x správanie

2. za jednorazové porušenie vnútorného a školského poriadku

3. neskoré príchody na vyučovanie

4. zápis v klasif. zázname/3x zápis v klasif. zázname – zabudnutie =

 1 správanie/

5. menej časté zabúdanie učebných pomôcok a žiackej knižky

6. opakovaná nevhodná úprava zovňajšku

7. nesplnené povinnosti týždenníka

8. nevhodné správanie voči učiteľom a zamestnancom školy

9. iné - menej závažné priestupky podľa posúdenia tr. učiteľom, vyučujúcim a žiackym kolektívom

10. za nesplnenie úlohy uloženej na triednickej hodine

**IV. Pokarhanie triednym učiteľom**

1. za opakujúce sa priestupky uvedené v bode
2. 5 zápisov – 1 x správanie
3. 3 neskoré príchody do školy - 1 neospravedlnená hodina
4. za 1 - 2 neospravedlnené hodiny
5. opakované sa dopúšťanie menej závažných previnení proti školskému poriadku
6. narúšanie vzťahov medzi spolužiakmi
7. nerešpektovanie pokynov vyučujúcich a zamestnancov

**V. Pokarhanie riaditeľom školy**

1. 6 - 10 zápisov - správanie /opakujúce sa zápisy/

2. 3 - 9 neospravedlnených hodín

3. podvádzanie/napr. falšovanie podpisov v ŽK/

4. opakujúce porušovanie školského poriadku

5. opakujúce sa neslušné správanie voči spolužiakom, učiteľom, zamestnancom školy

6. iné porušenie školského poriadku podľa návrhu tr. učiteľa.

 **Opatrenia spravidla predchádzajú zníženiu známky zo správania !!!!!!**

**VI. Znížená známka zo správania II. stupňa**

1. 10 – 15 neospravedlnených hodín

2. úmyselné poškodenie školského zariadenia

3. úmyselné ublíženie na zdraví spolužiaka /menej závažné/

4. držanie a požitie alkoholických, omamných a psychotropných látok

5. fajčenie v priestoroch a v areáli školy, aj na školských akciách

6. opakované porušovanie vnútorného školského poriadku, vyrušovanie na hodinách, nerešpektovanie príkazov vyučujúcich

7. za závažné porušenie školského poriadku, prejavy rasizmu a neznášanlivosti medzi žiakmi

8. za krádež v škole bez trestného stíhania

9. falšovanie úradného dokumentu alebo potvrdenia, prepisovanie a dopisovanie známok, podvod

10. priestupok voči zákonu neklasifikovaný ako prečin

11. iné závažné porušenie školského poriadku podľa návrhu tr. učiteľa

**VII. Znížená známka zo správania III. stupňa**

1. 16 – 60 vymeškaných neospravedlnených hodín /podľa Zákona 281/2002 Z.z. o prídavku na dieťa a o príspevku prídavku na dieťa v znení zákona č. 658/2002 Z. z. o zanedbávaní povinnej školskej dochádzky

2. opakujúce sa závažné priestupky z bodu 6 a nižšieho počtu neospravedlnených hodín ako v bode VI., ak po klasifikácii správania zníženou známkou druhého stupňa nedošlo k náprave

3. úmyselné ublíženie na zdraví /závažné/

4. za veľmi vážne porušenia školského poriadku – šikanovanie, vydieranie, arogancia, drzosť, krádež. Používanie omamných a psychotropných, návykových látok v školských priestoroch a na školských akciách mimo školy

5. poškodenie majetku s väčším rozsahom

6. priestupok voči zákonu klasifikovaný ako prečin

**VIII. Znížená známka zo správania IV. stupňa**

1. pri opakovaných priestupkoch z bodu VII., ak po klasifikácii

 správania zníženou známkou tretieho stupňa nedošlo k náprave

2. 61 a viac vymeškaných neospravedlnených hodín /podľa Zákona

281/2002 Z.z. o prídavku na dieťa a o príspevku prídavku na dieťa v znení zákona č. 658/2002 Z. z. o zanedbávaní povinnej školskej dochádzky

3. za priestupky voči zákonu klasifikované ako trestný čin

4. pri závažnom trestnom čine, ohrozujúcom morálku a zdravie spolužiakov, ako aj svoje

**V týchto prípadoch problém preberá sociálny kurátor a postupuje podľa právnych predpisov a ďalšími opatreniami voči žiakovi a zákonnému zástupcovi v zmysle platnej legislatívy.**

**XIII. Práva žiakov**

Žiak má právo na:

- výchovu a vzdelávanie v bezpečnom a zdravom prostredí

- vytvorenie organizácie výchovno-vzdelávacieho procesu primeraného jeho veku s dodržaním psychohygienických zásad výchovy a vzdelávania

- úctu k svojej osobe a na zabezpečenie ochrany proti fyzickému a duševnému násiliu

- výchovu a vzdelávanie v materinskom jazyku

- výchovu a vzdelávanie primerané jeho veku, schopnostiam, záujmom a zdravotnému stavu

- výchovu a vzdelávanie zamerané na mnohostranné poskytovanie vecných informácií

- rozvoj vlastnej osobnosti, slobodu prejavu a súkromie, tým však nemôže byť obmedzované toto právo a ohrozované zdravie ostatných účastníkov výchovno-vzdelávacieho procesu a ich právo na vzdelanie

- individuálny prístup vo výchove a vzdelávaní rešpektujúci jeho schopnosti a zdravotný stav

- úctu k svojmu vierovyznaniu, svetonázoru a etnickej príslušnosti

- na slobodnú voľbu voliteľných a nepovinných predmetov, na slobodnú voľbu krúžkovej a ostatnej záujmovej činnosti v súlade so svojimi záujmami a záľubami

- dostať informácie v otázkach týkajúcich sa jeho osoby a výchovno-vzdelávacích výsledkov od pedagogických zamestnancov

- na individuálne vzdelávanie v rozsahu stanovenom predpismi

**XIV. Práva a povinnosti zákonných zástupcov žiaka**

Zákonným zástupcom dieťaťa je jeho rodič alebo iná fyzická osoba, ktorá má dieťa zverené do osobnej starostlivosti alebo pestúnskej starostlivosti na základe rozhodnutia súdu.

**Zákonný zástupca má právo:**

- žiadať, aby sa v rámci výchovy a vzdelávania v škole poskytovali žiakom informácie a vedomosti vecne a mnohostranne v súlade so súčasným poznaním sveta v súlade s princípmi a cieľmi výchovy a vzdelávania

- oboznámiť sa s výchovno-vzdelávacím programom školy a školským poriadkom

- byť informovaný o výchovno-vzdelávacích výsledkoch svojho dieťaťa

- na poskytovania poradenských služieb vo výchove a vzdelávaní svojho dieťaťa

- zúčastňovať sa výchovy a vzdelávania po predchádzajúcom súhlase riaditeľa školy

- byť prítomný, na základe písomnej žiadosti, na komisionálnom preskúšaní svojho dieťaťa po predchádzajúcom súhlase riaditeľa školy

**Ďalšie práva zákonných zástupcov:**

- bezplatné poskytnutie vzdelania pre dieťa v štátnych školách

- prijatie svojho dieťaťa do základnej školy, v ktorom má trvalé bydlisko a prijatie mimo školského obvodu, len so súhlasom riaditeľa školy

- integrovanie svojho dieťaťa a teda individuálny prístup vo výchove a vzdelávaní, a to bez obmedzenia práv vo výchove a vzdelaní iných žiakov

- poznať zameranie školy

- požiadať učiteľa o odbornú radu vo výchove a vzdelávaní

- požiadať o uvoľnenie svojho dieťaťa z vyučovania v zmysle školského poriadku

- spolupracovať s radou školy a radou rodičov

- vydanie potvrdenia o návšteve školy a odpisu vysvedčenia

- kontaktovať pedagogických zamestnancov školy len počas jeho pracovnej

doby ( max. do 15.30hod.)

**Povinnosti zákonných zástupcov:**

- vytvoriť pre dieťa podmienky na prípravu na výchovu a vzdelávanie v škole a na plnenie školských povinností,

- dodržiavať podmienky výchovno-vzdelávacieho procesu svojho dieťaťa určené školským poriadkom,

- dbať o sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby. Plniť povinnosti voči integrovanému dieťaťu a škole vyplývajúce zo záverov špeciálneho poradenstva.

- ak žiak z akéhokoľvek dôvodu sa nezúčastní vyučovania, je povinný jeho zákonný zástupca nahlásiť pred začiatkom vyučovania triednemu učiteľovi dôvod neprítomnosti. Za dôvod ospravedlnenej neprítomnosti sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť žiaka na súťažiach

- zákonný zástupca je povinný informovať školu o zmene zdravotnej spôsobilosti jeho dieťaťa, jeho zdravotných problémov, alebo iných závažných skutočnostiach, ktoré by mohli mať vplyv na priebeh vzdelávania

- nahradiť škodu, ktorú žiak úmyselne zavinil

- bezodkladne uhradiť v aktuálnej sume poškodenie alebo stratu dochádzkového čipu

**Ďalšie povinnosti zákonných zástupcov:**

- dbať o to, aby bolo dieťa v škole stále čisto a vhodne oblečené, viesť ho

 základným hygienickým návykom

- oboznámiť spôsob plnenia povinnej školskej dochádzky n a škole mimo územie SR do 15 dní

- ak zákonný zástupca prihlási svoje dieťa na pravidelnú dochádzku do ŠKD alebo krúžkovú činnosť, dbá, aby žiak dochádzal pravidelne a včas uhrádzal príspevok na čiastkovú úhradu nákladov ŠKD

- zákonný zástupca by mal zabezpečiť dieťaťu druh a množstvo školských pomôcok nevyhnutných pre riadny priebeh vzdelávacieho procesu

- zúčastňovať sa na schôdzkach rodičovských združení

- informovať triedneho učiteľa o závažných zdravotných a iných problémoch dieťaťa, ktoré vzniknú počas školského roka a mal by ich triedny učiteľ poznať

- pravidelne kontrolovať školský informačný systém EDUPAGE -

 „podpisovať elektronickú žiacku knižku“

- zákonný zástupca by nemal povoliť svojmu dieťaťu prinášať do školy ceniny a veci, ktoré by ohrozovali zdravie a bezpečnosť žiakov školy

- zákonný zástupca nesmie nevhodne narúšať vyučovací proces. V prípade potreby sa kontaktuje na dieťa prostredníctvom triedneho učiteľa alebo iných zamestnancov školy

- stretnutie s triednym učiteľom si predom dohodne alebo počká na skončenie vyučovacieho procesu a sprievode zamestnanca školy sa potom kontaktuje na príslušná osoba v škole

- zákonný zástupca alebo cudzie osoby sa nesmú svojvoľne pohybovať po budove školy. Na vrátnici sa zapíšu a oznámia dôvod návštevy zamestnancom školy. V sprievode zamestnanca školy sa potom kontaktujú na príslušnú osobu v škole

**S vnútorným poriadkom školy bude oboznámený každý žiak na prvej triednickej hodine a priebežne na triednických hodinách triednym učiteľom počas školského roka.**

**Dodržiavanie školského poriadku je záväzné pre všetkých žiakov školy.**

**Triedni učitelia oboznámia so školským poriadkom a triednym poriadkom školy rodičov alebo zákonných zástupcov žiaka na prvom rodičovskom združení na začiatku školského roka alebo po jeho schválení.**

**Školský poriadok bude zverejnený na webovom sídle školy www.zsstrba.sk**

**Tento Školský poriadok je spracovaný na základe Zákona 245/2008 Z.z. o výchove a vzdelávaní (školský zákon) a o zmene a doplnení niektorých zákonov a Vyhlášky č. 320/2008 MŠ SR o ZŠ, ich noviel a ostatnej platnej legislatívy.**

**Schválené pedagogickou radou dňa 4.9.2023**

V Štrbe 4.9.2023 Mgr. Ľubomíra Iľanovská

 riaditeľka ZŠ

**Dodatok č. 1**

**MIMORIADNA SITUÁCIA (MS),**

**NÚDZOVÝ STAV (NS),**

**MIMORIADNA UDALOŤ (MU).**

**Prezenčná a dištančná forma vyučovania**

Počas trvania MS, NS, MU musíme rešpektovať, že v prípade rozhodnutia **Úradu verejného zdravotníctva, Regionálneho úradu verejného zdravotníctva Poprad, zriaďovateľa, príp. riaditeľky školy** bude vzdelávanie prebiehať **dištančnou formou**.

Dištančná forma vzdelávania žiakov školy prebieha prostredníctvom elektronickej komunikácie s vyučujúcimi **nasledujúcimi formami**:

* 1. o online vyučovacie hodiny - MS TEAMS
	2. o prostredníctvom portálu EDUPAGE
	3. o prostredníctvom sociálnych sietí,
	4. o prostredníctvom telefonickej komunikácie.

V danej triede sa učiteľ so žiakmi **dohodne a overí možnosti** spolupráce (napr. cez EDUPAGE alebo iná elektronická komunikácia), až potom ich začne realizovať.

Online hodiny sa organizujú približne v čase, ktorý zodpovedá rozvrhu hodín v škole.

Online výuka je realizovaná cez aplikáciu Microsoft Teams. Pri strate údajov do aplikácie Microsoft Teams je potrebné kontaktovať triedneho učiteľa alebo školského IT správcu o zaslanie nových prihlasovacích údajov.

Učitelia jednotlivých predmetov, ktoré sa v danom dni nevyučujú online, budú zadávať žiakom úlohy v čase 7.30 – 8.30 **v primeranom rozsahu a primeranej náročnosti** s určením presného termínu na preštudovanie/vypracovanie:

* + nové učivo na samoštúdium (napr. študijné texty, prezentácie, …),
	+ úlohy na precvičenie učiva (pracovné listy, doplňovačky, …),
	+ zadania na overenie pochopenia učiva (testy, previerky, …),
	+ projekty na samostatnú prácu,
	+ iné (video, audio nahrávka a pod.).

Žiakom je potrebné dať na **vypracovanie zadaných úloh dostatočný čas**.

Učiteľ dodržuje požiadavku **primeranosti**.

**Žiaci a ich povinnosti:**

1. Pravidelne sleduješ EDUPAGE, kam ti jednotliví učitelia posielajú pokyny k dištančnému vzdelávaniu.

2. Online vyučovacie hodiny budú prebiehať v časovom intervale, ktorý zodpovedá tvojmu rozvrhu hodín v škole. Zmenu môže vykonať len učiteľ príslušného predmetu po vzájomnej dohode.

3. Online vyučovacie hodiny sú pre teba **povinné.** Svoju neprítomnosť musíš ty alebo tvoj rodič (zákonný zástupca) ospravedlniť danému vyučujúcemu – školský informačný systém EDUPAGE, príp. iná elektronická komunikácia.

4. Na online hodinách pozorne počúvaš výklad vyučujúceho a **aktívne** pracuješ.

5. V prípade neúčasti na online hodine a nepredloženia zadávaných úloh dohodnutým spôsobom a do stanoveného termínu vyučujúcemu daného predmetu, zaznamenáva učiteľ tvoju absenciu do elektronickej triednej knihy.

6. Následne si povinný predložiť ospravedlnenie svojej neúčasti ako pri prezenčnej forme vyučovania.

7. Počas online výchovno-vzdelávacieho procesu sa zakazuje používať alebo mať zapnuté akékoľvek informačno-komunikačné zariadenia /IKT/, ktoré neslúžia k vyučovaciemu procesu.

8. Pri ceste do/zo školy sa riadiš aktuálnymi opatreniami Úradu verejného zdravotníctva SR a pokynmi miestne príslušného regionálneho úradu verejného zdravotníctva.

**Výchovné opatrenia**

Budú udelené podľa závažnosti, opakovanom porušovaní v súlade s týmto školským poriadkom

1.Vyhýbanie sa dištančnej formy vyučovania ( napr. úmyselné nepripájanie sa na online výuku, neodosielanie vypracovaných úloh a pod.)

2. Kyberšikanovanie počas dištančnej formy vyučovania

**Pre zákonného zástupcu žiaka z toho vyplývajú nasledujúce povinnosti:**

1. Pravidelne sleduje EDUPAGE, resp. web. stránku školy a riadi sa aktuálnymi pokynmi školy.

2. Dohliada a zodpovedá, aby sa žiak prihlasoval na online hodiny v stanovenom čase a svedomito vypracovával úlohy, ktoré má od učiteľov nariadené.

3. Ak bude žiak na online hodine neprítomný a vopred sa vyučujúcemu neospravedlnil, jeho absenciu je rodič povinný nahlásiť a zdôvodniť.

4. V prípade, že nepredvídateľné okolnosti znemožnia žiakovi sa dištančne vzdelávať, zákonný zástupca je povinný o tejto skutočnosti neodkladne informovať triedneho učiteľa, príp. vyučujúceho

5. Zúčastňovať sa na online schôdzkach rodičovských združení.

6. Využívať možnosť elektronickej alebo online konzultácie s triednym učiteľom, vyučujúcim, prípadne s iným odborným zamestnancom školy.

**Opatrenia počas trvania mimoriadnej situácie.**

1. Možnosť dobrovoľného samotestovania Ag samotestami v domácom prostredí (odporúčame v pondelok a vo štvrtok ráno pred nástupom do školy):

- každý žiak, ktorého rodič prejaví záujem, dostane opakovane 5 ks samotestov na domáce samotestovanie.(Opakovanú distribúciu samotestov určuje MŠVVaŠ.)

- každé zrealizované testovanie žiaka je povinne hlásiť triednemu učiteľovi cez EDUPAGE, prípadne inou elektronickou poštou.

2. Rodič môže svojím rozhodnutím ospravedlniť žiaka na 5 po sebe idúcich vyučovacích dní z dôvodu choroby.

-pri absencii viac ako 5 po sebe idúcich vyučovacích dní z dôvodu ochorenia musí predložiť „Potvrdenie o chorobe“ od detského lekára, v opačnom prípade pôjde o neospravedlnenú neprítomnosť na vyučovaní, ktorá môže mať za následok

-zhoršenú známku zo správania

-prípadne nutnosť vykonať komisionálne skúšky.

3. Zákonného zástupcu, ktorý často a pakovane ospravedlňuje neprítomnosť žiaka na výchovno vzdelávacom procese, bude kontaktovať triedny učiteľ. Pri neúspešnom kontakte zákonného zástupcu, podozrení zo zneužívania ospravedlnení, nedodržiavania kľudového režimu žiaka, následne vedenie školy upovedomí všeobecného detského lekára pre deti a dorast, v krajnom prípadne úrad práce sociálnych vecí a rodiny.

4. Pri ceste do/zo školy sa žiak riadi aktuálnymi opatreniami Úradu verejného zdravotníctva SR a pokynmi miestne príslušného regionálneho úradu verejného zdravotníctva.

**Pre zákonného zástupcu žiaka vyplývajú nasledujúce povinnosti:**

1 Žiak s príznakmi musí zostať doma. Pokiaľ rodič nevie vylúčiť príznaky, kontaktuje detského lekára.

2. V prípade pozitívneho výsledku Ag samotestovania žiaka počas školského roka žiak zostáva doma a rodič:

- kontaktuje detského lekára, ktorý mu stanoví ďalší postup

- oznámi škole, že žiak mal pozitívny výsledok Ag samotestu

3. V prípade, že je u žiaka podozrenie na COVID-19 (bol v úzkom kontakte s osobou pozitívnou na COVID-19), rodič bezodkladne o tejto situácii informuje triedneho učiteľa alebo riaditeľku školy. Povinnosťou rodiča je aj bezodkladne nahlásenie karantény škole, ktorá bola žiakovi nariadená všeobecným lekárom pre deti a dorast alebo miestne príslušný regionálnym úradom verejného zdravotníctva. Za týchto podmienok nemôže žiak navštevovať školu.

4. Za žiaka môže rodič oznámiť škole výnimku z karantény predložením „Oznámenie o výnimke z karantény“.

5. Výnimku z karantény v prípade výskytu osoby pozitívnej na ochorenie COVID-19 v triede si môžu uplatniť:

- žiaci, ktorí prekonali ochorenie COVID-19 za posledných 180 dní (všeobecný lekár pre deti a dorast vydá potvrdenie na základe výsledku PCR testu, Ag testu),

- plne zaočkovaní žiaci, žiaci zaočkovaní 1. dávkou do 180 dní od prekonania ochorenia COVID-19 a podľa stanovených aktuálnych podmienok, ktoré upravuje ÚVZ SR,

6. Pokiaľ rodič pošle do školy žiaka, ktorý má byť v karanténe, dopúšťa sa priestupku na úseku verejného zdravotníctva podľa § 56 ods. 1 písm. k) zákona č. 355/2007 Z.z. o ochrane, podpore a rozvoji verejného zdravia, ktorý rieši regionálny úrad verejného zdravotníctva.

7. Rodič predkladá pri nástupe do školy a po každom prerušení dochádzky do školy v trvaní 3 a viac po sebe nasledujúcich kalendárnych dní (vrátane víkendov a sviatkov) „Písomné vyhlásenie o bezpríznakovosti“ žiaka.

8. V prípade, že rodič nepredloží „Písomné vyhlásenie o bezpríznakovosti“, sa žiak považuje za príznakového a je potrebné, aby rodič kontaktoval všeobecného lekára pre deti a dorast, ktorý ho bude ďalej usmerňovať.

-Pokiaľ žiak prišiel do školy v sprievode rodiča, nebude mu umožnený vstup do školy a odchádza s rodičom domov.

-Ak neprišiel žiak v sprievode rodiča, je potrebné žiaka umiestniť do izolačnej miestnosti a bezodkladne kontaktovať rodiča.

9. Ak si žiak nedopatrením zabudne vyhlásenie doma, rodič má 3 možnosti:

a.) odoslať ho škole prostredníctvom ASC agendy (EDUPAGE),

b.) poslať scan „Písomného vyhlásenia o bezpríznakovosti“ e-mailom,

c.) kontaktovať všeobecného lekára pre deti a dorast, ktorý ho bude ďalej usmerňovať.

Školský poriadok v čase trvania mimoriadnej situácie, núdzového stavu alebo mimoriadnej udalosti sa bude upravovať podľa nariadení ÚVZ, Na základe rozhodnutia ministra školstva a platnej legislatívy.

Schválené pedagogickou radou dňa 11.10. 2021

 Mgr. Ľubomíra Iľanovská

 riaditeľka ZŠ Štrba

 **ŠKOLSKÝ PORIADOK**

Dodatok č. 2.

Zákonný zástupca môže svoje dieťa v jednom polroku školského roka ospravedlniť z rodinných dôvodov najviac na 5 dní. V mimoriadnych situáciách rozhoduje vedenie školy.

Schválené pedagogickou radou dňa 23. 1. 2024.

 Mgr. Ľubomíra Iľanovská

 riaditeľka školy